《夜望》
元代·方回

夕阳已下月初生，小暑才交雨渐晴。
南北斗杓双向直，乾坤卦位八方明。
古人已往言犹在，末俗何为路未平。
似觉草虫亦多事，为予凄楚和吟声。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。